உயர்நீதிமன்ற ஆணையின் பேரில் இந்து சமய அறநிலையதுறையின் கட்டுபாட்டில் உள்ள திருவண்ணாமலை அண்ணாமலையார் கோவிலில் அடிப்படை வசதிகள், சுகாதாரம் உள்ளிட்டவைகள் குறித்து திருவண்ணாமலை மாவட்ட நீதிபதி மகிழேந்தி ஆய்வு செய்தார். கோவில் இணை ஆணையர் ஞானசேகரிடம் அலுவலக ஆவணங்கள் சரிபார்க்கும் போது எண்ணற்ற குறைபாடுகள் இருந்தது கண்டுபிடிக்கப்பட்டது. பக்தர்கள் அன்னதான நன்கொடை, கோவில் பணியாட்கள் வருகை பதிவேடு, பணியாளர்கள் அடையாள அட்டை உள்ளிட்டவைகள் வருட கணக்கில் பராமரிப்பு இல்லாமல் இருந்தது தெரிய வந்தது. மேலும் கோசாலையில், ஆய்வு செய்த போது, அருகே காலி பீர் பாட்டில் இருந்ததைக் கண்டு நீதிபதி அதிர்ச்சி அடைந்தார். குறைபாடுகள் விரைவில் சரி செய்யப்படும் என கோவில் நிர்வாகம் உறுதியளித்துள்ளது தவறும் பட்சத்தில் தக்க நடவடிக்கை எடுக்கப்படும் என மாவட்ட நீதிபதி மகிழேந்தி தெரிவித்தார்.